ΚΑΝΟΝΙΣΜΟΣ (ΕΚ) αριθ. 26/98 ΤΗΣ ΕΠΙΤΡΟΠΗΣ της 7ης Ιανουαρίου 1998 για τις λεπτομέρειες εφαρμογής του ειδικού καθεστώτος εφοδιασμού των Αζορών και της Μαδέρας με προϊόντα του τομέα του αιγοπροβείου κρέατος για το έτος 1998

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1600/92 του Συμβουλίου, της 15ης Ιουνίου 1992, για ειδικά μέτρα που αφορούν ορισμένα προϊόντα για τις Αζόρες και τη Μαδέρα (1), όπως τροποποιήθηκε τελευταία από τον κανονισμό (ΕΚ) αριθ. 2348/96 (2), και ιδίως το άρθρο 10,

τον κανονισμό (ΕΟΚ) αριθ. 3813/92 του Συμβουλίου, της 28ης Δεκεμβρίου 1992, για τη λογιστική μονάδα και την ισοτιμία που θα εφαρμοστεί στο πλαίσιο της κοινής γεωργικής πολιτικής (3), και ιδίως το άρθρο 12,

Εκτιμώντας:

ότι, σε εφαρμογή του άρθρου 4 του κανονισμού (ΕΟΚ) αριθ. 1600/92 πρέπει να καθορισθεί για τον τομέα του αιγοπροβείου κρέατος και ανά ετήσια περίοδο εφαρμογής ο αριθμός των αιγοπροβατοειδών αναπαραγωγών καθαρής φυλής που κατάγονται από την Κοινότητα και επωφελούνται ενισχύσεως για την ανάπτυξη του δυναμικού παραγωγής των Αζορών και της Μαδέρας 7

ότι πρέπει να καθορισθούν οι ενισχύσεις για τον εφοδιασμό των Αζορών και της Μαδέρας σε αναπαραγωγά αιγοπροβατοειδή καθαρής φυλής που κατάγονται από την υπόλοιπη Κοινότητα 7 ότι οι ενισχύσεις αυτές πρέπει να καθοριστούν λαμβάνοντας υπόψη ιδίως το κόστος εφοδιασμού από την κοινοτική αγορά και τις συνθήκες που προκύπτουν από τη γεωγραφική θέση των Αζορών και της Μαδέρας 7

ότι οι κοινές λεπτομέρειες εφαρμογής του καθεστώτος εφοδιασμού των Αζορών και της Μαδέρας σε ορισμένα γεωργικά προϊόντα καθορίσθηκαν από τον κανονισμό (ΕΟΚ) αριθ. 1696/92 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2596/93 (5) 7 ότι πρέπει να θεσπισθούν συμπληρωματικές λεπτομέρειες προσαρμοσμένες στις ισχύουσες εμπορικές πρακτικές στον τομέα του αιγοπροβείου κρέατος όσον αφορά ιδίως τη διάρκεια ισχύος των πιστοποιητικών ενισχύσεως και τις εγγυήσεις που εξασφαλίζουν την τήρηση των υποχρεώσεων των εμπορευομένων 7

ότι για την καλή διοικητική διαχείριση του καθεστώτος εφοδιασμού, πρέπει να προβλεφθεί ένα χρονοδιάγραμμα καταθέσεως των αιτήσεων χορηγήσεως πιστοποιητικών και μία προθεσμία μελέτης για την έκδοση αυτών 7

ότι για τη μετατροπή της ενισχύσεως σε εθνικό νόμισμα πρέπει να ληφθεί υπόψη ως γενεσιουργό αίτιο της πράξεως η ημέρα της υποβολής στις αρμόδιες αρχές του τόπου προορισμού «του πιστοποιητικού ενισχύσεως» σε εφαρμογή του άρθρου 4 παράγραφος 7 του κανονισμού (ΕΟΚ) αριθ. 1696/92, με την επιφύλαξη της δυνατότητας του προκαθορισμού που προβλέπεται στα άρθρα 8 έως 12 του κανονισμού (ΕΟΚ) αριθ. 3819/92 της Επιτροπής, της 28ης Δεκεμβρίου 1992, για τον καθορισμό και την εφαρμογή των ισοτιμιών που θα χρησιμοποιηθούν στο γεωργικό τομέα (6) 7

ότι, για να προσαρμοσθεί καλύτερα η διαχείριση των ενισχύσεων στις ανάγκες των Αζορών και της Μαδέρας, πρέπει να προβαίνουμε σε ετήσιο καθορισμό και ανά ημερολογιακό έτος των ποσών των ενισχύσεων και των ποσοτήτων που μπορούν να αναφέρονται σε αυτές 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προβατοειδών και αιγοειδών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η ενίσχυση που προβλέπεται στο άρθρο 4 παράγραφος 1 στοιχείο γ) του κανονισμού (ΕΟΚ) αριθ. 1600/92 για την προμήθεια στις Αζόρες και τη Μαδέρα αιγοπροβατοειδών αναπαραγωγών καθαρής φυλής που κατάγονται από την Κοινότητα καθώς και ο αριθμός των ζώων στα οποία χορηγείται η ενίσχυση αυτή καθορίζονται στο παράρτημα του παρόντος κανονισμού.

Άρθρο 2

Εφαρμόζονται οι διατάξεις του κανονισμού (ΕΟΚ) αριθ. 1696/92 με εξαίρεση το άρθρο 4 παράγραφος 5.

Άρθρο 3

Η Πορτογαλία ορίζει την αρμόδια αρχή για:

α) την έκδοση του «πιστοποιητικού ενισχύσεως» που προβλέπεται στο άρθρο 4 παράγραφος 1 του κανονισμού (ΕΟΚ) αριθ. 1696/92 7

β) την πληρωμή της ενισχύσεως στους συγκεκριμένους ενδιαφερόμενους.

Άρθρο 4

1. Οι αιτήσεις για τη χορήγηση πιστοποιητικών υποβάλλονται στην αρμόδια αρχή εντός των πέντε πρώτων εργάσιμων ημερών κάθε μηνός. Μία αίτηση γίνεται αποδεκτή εάν:

α) δεν αφορά ποσότητα ζώων ανώτερη από τη διαθέσιμη ανώτατη ποσότητα που δημοσιεύεται από την Πορτογαλία πριν από την προκήρυξη της προθεσμίας για την υποβολή των αιτήσεων 7

β) πριν από τη λήξη της προθεσμίας που προβλέπεται για την υποβολή των αιτήσεων των πιστοποιητικών, έχει προσκομισθεί η απόδειξη ότι ο ενδιαφερόμενος έχει συστήσει εγγύηση 40 Ecu ανά ζώο.

2. Τα πιστοποιητικά ενισχύσεως εκδίδονται το αργότερο τη δέκατη εργάσιμη ημέρα κάθε μηνός.

Άρθρο 5

Η διάρκεια ισχύος των πιστοποιητικών ενισχύσεως είναι τρεις μήνες.

Άρθρο 6

Η πληρωμή της ενισχύσεως που προβλέπεται στο άρθρο 1 πραγματοποιείται για τις ποσότητες που έχουν πραγματικά χορηγηθεί.

Κατά παρέκκλιση από το άρθρο 4 παράγραφος 5 του κανονισμού (ΕΟΚ) αριθ. 1696/92 η ισοτιμία που θα εφαρμοσθεί για τη μετατροπή της ενισχύσεως σε εθνικό νόμισμα είναι η γεωργική ισοτιμία που ισχύει την ημέρα υποβολής στις αρμόδιες αρχές του τόπου προορισμού του «πιστοποιητικού ενισχύσεως».

Άρθρο 7

Ο κανονισμός (ΕΟΚ) αριθ. 510/93 καταργείται.

Άρθρο 8

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου έως τις 31 Δεκεμβρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Ιανουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 173 της 27. 6. 1992, σ. 1.

(2) ΕΕ L 320 της 11. 12. 1996, σ. 1.

(3) ΕΕ L 387 της 31. 12. 1992, σ. 1.

(4) ΕΕ L 179 της 1. 7. 1992, σ. 6.

(5) ΕΕ L 238 της 23. 9. 1993, σ. 24.

(6) ΕΕ L 387 της 31. 12. 1992, σ. 17.

ΠΑΡΑΡΤΗΜΑ

ΜΕΡΟΣ 1

Εφοδιασμός των Αζορών με αιγοπροβατοειδή αναπαραγωγής καθαρής φυλής που κατάγονται από την Κοινότητα για το ημερολογιακό έτος 1998

>ΘΕΣΗ ΠΗΝΑΚΑ>

ΜΕΡΟΣ 2

Εφοδιασμός της Μαδέρας με αιγοπροβατοειδή αναπαραγωγής καθαρής φυλής που κατάγονται από την Κοινότητα για το ημερολογιακό έτος 1998

>ΘΕΣΗ ΠΗΝΑΚΑ>